ΕΛΛΗΝΙΚΗ ΔΗΜΟΚΡΑΤΙΑ

ΕΙΡΗΝΟΔΙΚΕΙΟ ΑΜΑΡΟΥΣΙΟΥ

Πεντέλης 14, Τ.Κ. 15126 Μαρούσι, 15-9-2021

Τηλ. 210-6140167, -8020312 Email:eirinodikeioamarousiou@gmail.com

**ΑΝΑΚΟΙΝΩΣΗ**

Από **16/9/2021**, προκειμένου να είναι ασφαλής η λειτουργία του Δικαστηρίου ενόψει της πανδημίας του κορωνοϊού COVID -19, **για την είσοδό σας πρέπει να έχετε:**

**Ι**.**α)**πιστοποιητικό εμβολιασμού ή

**β)**πιστοποιητικό νόσησης ή

**γ)**βεβαίωση αρνητικού εργαστηριακού ελέγχου για κορωνοϊό COVID -19 με τη μέθοδο **PCR** που έχει διενεργηθεί είτε με τη λήψη στοματοφαρυγγικού ή ρινοφαρυγγικού επιχρίσματος εντός εβδομήντα δύο (72) ωρών πριν την είσοδο είτε ελέγχου ταχείας ανίχνευσης αντιγόνου κορωνοϊού COVID -19 **(rapid test)** εντός σαράντα οκτώ (48) ωρών πριν την είσοδο.

Οι ως άνω υποχρεώσεις περιλαμβάνουν ανηλίκους από δώδεκα (12) ετών και άνω.

Οι ανήλικοι από πέντε (5) έως έντεκα (11) ετών, δύνανται να προσκομίζουν, εναλλακτικά, δήλωση αυτοδιαγνωστικού ελέγχου (self-test) τελευταίου εικοσιτετραώρου, στην οποία προβαίνει είτε οιοσδήποτε γονέας, ακόμα και μη έχων την επιμέλεια, είτε κηδεμόνας.

**ΙΙ.** Κατ΄ εξαίρεση των ανωτέρω, αρκεί η επίδειξη δήλωσης αποτελέσματος self- test για αυτοδιαγνωστικό έλεγχο που έχει διενεργηθεί σε χρονικό διάστημα είκοσι τεσσάρων (24) ωρών πριν από την είσοδο των φυσικών προσώπων στην Υπηρεσία, στις κάτωθι περιπτώσεις:

**Α)**Κατάθεση:

**α)**αίτησης προσωρινής δικαστικής προστασίας (ασφαλιστικά μέτρα, αίτηση αναστολής κ.λ.π.) με αίτημα προσωρινής διαταγής ή **β)**αίτησης εκουσίας δικαιοδοσίας με αίτημα προσωρινής διαταγής ή

**γ)**αυτοτελούς αιτήματος προσωρινής διαταγής.

**Β)**Συζήτηση προσωρινής διαταγής.

Η Διευθύνουσα το Ειρηνοδικείο Αμαρουσίου

ΑΝΔΡΙΑΝΗ ΜΠΑΪΡΑΚΤΑΡΗ

Ειρηνοδίκης Α΄